Diari Oficial de la Generalitat Valenciana


Sumari del DOGV 8309, del 04-06-2018 (2018/5057)

Notificació de la sentència dictada en el procediment de guarda i custòdia número 1088/2015.
--------------------------------------------------------------------------------------------

### Dades del document

Número de DOGV
:   8309

Data del DOGV
:   04-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5057


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1088/2015. [2018/5057]  
Alicia Ordeig Rabadán, lletrat de l'Administració de justícia del Jutjat de Primera Instància número 26 de València, mitjançant aquest edicte, faig saber que, en les actuacions de família. Guarda, custòdia o aliments de fills menors no matrimonials no consensuats número 1088/2015, seguides a instàncies de María Milagros Muñoz Vega contra Juan Antonio Olivares Martínez, en situació de rebel·lia, en les quals, en data 10 de maig de 2018, ha recaigut sentència, la part dispositiva de la qual diu així:  
  
«Dispositiva  
Estime, en part, la demanda plantejada per María Milagros Muñoz Vega contra Juan Antonio Olivares Martínez, declarat en rebel·lia; ha sigut part el Ministeri Fiscal, procedeix adoptar les següents mesures definitives respecte al fill comú J. D.:  
1. Ambdós progenitors ostentaran la pàtria potestat sobre el fill menor d'edat, si bé s'atribueix a la demandant l'exercici en exclusiva de la pàtria potestat i la guarda i custòdia del fill.  
2. Se suspén el dret de visites del demandat amb el fill menor fins que s'inste la represa per l'interessat, moment en què s'avaluarà la conveniència de reprendre-les, a través del procediment corresponent.  
  
3. El pare haurà de pagar, en concepte de contribució als aliments del fill comú, la quantitat de 150 euros mensuals, des de la data de presentació de la demanda, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística. A més, el demandat contribuirà a les despeses extraordinàries del seu fill i pagarà la meitat d'aquelles que s'acrediten i siguen necessàries o hagen sigut consensuades per les parts.  
  
Tot això sense fer una especial condemna en les costes d'aquest procediment.  
Contra aquesta resolució es pot interposar un recurs d'apel·lació que haurà de presentar-se per escrit davant d'aquest jutjat, en el termini de vint dies des de la seua notificació, amb la indicació de la infracció comesa segons el parer de la persona recurrent; cal acompanyar un resguard que acredite haver efectuat el dipòsit de 50 ?, en el compte de dipòsits i consignacions d'aquest jutjat, oberta en el Banc de Santander, llevat que la persona recurrent tinga concedit el benefici de justícia gratuïta.  
Aquesta és la meua sentència, que pronuncie, mane i firme.»  
  
I perquè valga de notificació en forma al demandat, Juan Antonio Olivares Martínez, en situació de rebel·lia i parador ignorat, expedisc i firme aquest edicte.  
  
València, 17 de maig de 2018.- La lletrat de l'Administració de justícia: Alicia Ordeig Rabadán.